Document ID: 32001D0144

32001D0144
L 053/23
JURNALUL OFÍCIAL AL UNIUNII EUROPENE
DECIZIA COMISIEI
din 12 februarie 2001
de modificare a Deciziei 93/195/CEE privind condițiile de sănătate animală și de certificare sanitar-veterinară pentru reintroducerea cailor înregistrați pentru curse, competiții și evenimente culturale, după exportul temporar
[notificată cu numărul C(2001) 347]
(Text cu relevanță pentru SEE)
(2001/144/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 90/426/CEE a Consiliului din 26 iunie 1990 privind condițiile de inspecție veterinară care reglementează circulația și importul de ecvidee din țări terțe (1), astfel cum a fost modificată ultima dată prin Actul de aderare al Austriei, Finlandei și Suediei, în special articolul 19 punctul (ii),
întrucât:
(1)
În conformitate cu Decizia 93/195/CEE (2) a Comisiei, astfel cum a fost modificată ultima dată prin Decizia 2000/754/CE (3), reintroducerea cailor înregistrați pentru curse, competiții și evenimente culturale după exportul temporar se limitează la caii care au stat mai puțin de 30 de zile într-o țară terță.
(2)
Pentru a facilita participarea cailor originari din Comunitate la United Arab Emirates Endurance World Cup, este necesară prelungirea acestei perioade la mai puțin de 60 de zile.
(3)
Măsurile prevăzute de prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
Decizia 93/195/CEE se modifică după cum urmează:
1.
La articolul 1 se inserează o a șaptea liniuță după cum urmează:
„-
au participat la United Arab Emirates Endurance World Cup și îndeplinesc cerințele prevăzute în certificatul de sănătate în conformitate cu modelul stabilit în anexa VII la prezenta decizie.”
2.
Anexa la prezenta decizie devine anexa VII.
Articolul 2
Prezenta decizie se adresează statelor membre.
Adoptată la Bruxelles, 12 februarie 2001.

Labels: 0
3
6